kardosdrur/scandi-wiki huggingface dataset:
Mark Spitz

Mark Andrew Spitz (født 10. februar 1950 i Modesto, Californien, USA) er en tidligere amerikansk svømmer. Han opnåede berømmelse ved at vinde syv guldmedaljer i 1972 i München ved de Olympiske Lege, et resultat, kun overgået af Michael Phelps, der vandt otte guldmedaljer ved OL i 2008. Mellem 1968 og 1972, vandt Spitz ni olympiske guldmedaljer plus en sølvmedalje og en bronzemedalje, fem Pan American guldmedaljer, 31 US Amateur Athletic Union titler og otte amerikanske National Collegiate Athletic Association titler. I løbet af disse år satte han ikke mindre end 33 verdensrekorder. Han blev udnævnt til World Swimmer of the Year i 1969, 1971 og 1972.

Eksterne henvisninger 

Svømmere fra USA
Olympiske svømmere fra USA
Personer fra Californien
Aksu (Xinjiang)

Aksu (forenklet kinesisk: 阿克苏; traditionel kinesisk: 阿克蘇; pinyin: Ākèsū; uighurisk: ئاقسۇ; uighur-latin: Aqsu) er et præfektur i den autonome region Xinjiang (Sinkiang) i det vestlige Kina. Præfekturet har et areal på 128099 km², og en befolkning på 2.200.000 mennesker, med en tæthed på 17 indb./km² (2007). Det ligger i den nordvestlige del af Tarimbækkenet og på de sydlige skråninger af bjergkæden Tian Shan. Den sydlige del ligger i Taklamakanørkenen. Landbrug er kun muligt hvor der kan vandes fra floden Tarim og dens bifloder Aksu og Muzart.

Hovedsædet for præfekturet hedder også Aksu.

Præfekturet ligger ved floden Aksu. Byen er vokset frem omkring et gammelt karavanserai på en af den historiske Silkevejens ruter. Aksu har i dag tekstil- og tæppeindustri, jadeudskæring, blegning og metalbearbejdelse. Der er forekomster af jernmalm i området. Der er gamle buddhistiske grave og huler i Aksu, men de er for de fleste i dårlig forfatning.

Administrative enheder 
Præfekturet Aksu har jurisdiktion over et byamt (市 shì) og 8 amter (县 xiàn).

Præfekturer i Xinjiang
Silkevejen
Lydeffekt

Lydeffekter er kunstige lyde, der er lagt på bagefter i forskellige medier som film, tv og computerspil, nogle gange endda i teater forestillinger. I tegneserier er lydeffekter dog illustreret, ofte nogle gange som en henvisning til filmen og nogle gange for at tydeliggøre handlingen.

I forbindelse med film og tv, lydeffekter refererer til et helt hierarki af lyd elementer, hvis produktion omfatter mange forskellige discipliner, herunder:
 Hårde lydeffekter er almindelige lyde, der vises på skærmen, såsom dør smækker, skud, eller biler der kører forbi.
 Baggrund (eller BG) lydeffekter er lyde, der ikke udtrykkeligt er synkroniseret med billedet, men viser indstillingen til publikum, såsom skov lyde, den summende lyd af lysstofrør, og bilens interiør. Lyden af mennesker, der taler i baggrunden er også at betragte som en "BG", men kun hvis talen er uforståelig, og sproget er uigenkendelige (dette er kendt som Walla). Denne baggrundsstøj kaldes også stemning eller atmosfære.

Se også 
 Wilhelmskriget

 
Effekt
The City Kill

The City Kill (dannet 2007) – Dansk post-punk band med støjrock og drone elementer. Bandets sound er præget af rumklang, twanget guitar og tribal trommer. Udtrykket er udpræget dystert. Gruppens stil kan lede tankerne hen på bl.a. The Birthday Party, Lydia Lunch, The Gun Club, Nico m.fl. Bandet selv nævner bl.a. Sonic Youth, The Birthday Party, Nick Cave and the Bad Seeds, Joy Division og Crime & the City Solution som inspirationskilder.

Bandet består af Signe Elin Gram (vokal, bas, guitar), Tobias Bendixen (guitar, bas, vokal, også i Even Dwarfs), Bjarke Mønsted (guitar, trommer) og Matthew Moller (guitar, trommer).

Bandet er en del af Red Tape kollektivet, hvor bandets albums også udkommer. "Days Full of Joy" – bandets andet album udkom den 25. februar 2011.

Eksterne henvisninger 
 The City Kill's MySpace-profil
 Blog med billeder og musik af The City Kill

Rockgrupper fra Danmark
Anders Gjellerup Koch

Anders Gjellerup Koch (født 7. juli 1961 i København) er en dansk skuespiller.

Koch blev uddannet på Skuespillerskolen ved Aarhus Teater i 1986 og har i løbet af sin karriere bl.a. haft roller på Det Kongelige Teater, Odense Teater, Gladsaxe Teater og Det Danske Teater. Fra 1998 arbejdede han freelance, men har siden 2004 været fastansat på Odense Teater.

Han er søn af skuespillerne Eik Koch og Lise Gjellerup Koch og er bror til Christiane Gjellerup Koch, der også er skuespiller. Privat er han siden 1996 gift med Mette Maria Ahrenkiel.

Filmografi 
 Slingrevalsen (1981)
 Krøniken (2003-2006)
 Hjemve (2007)

Eksterne henvisninger 
 Anders Gjellerup Kochs hjemmeside 
 

Personer fra København
Skuespillere fra Danmark
Personer i Kraks Blå Bog
Phoe Pyonn Cho

Phoe Pyonn Cho er en burmesisk drama film fra 1955.instrueret af Mya Maung.Filmen fik 3 Myanmar Academy Awards Bedste Film, Bedste mandlige hovedrolle, Bedste Børne skuespiller.

Medvirkende 
Po Par Gyi
Zeya
Tin Tin Mu
Win Mar
Ba Chit

Eksterne henvisninger 
 

Dramafilm fra Burma
Film fra 1955
SOS International

SOS International er en assistancevirksomhed ejet af nordiske forsikringsselskaber. Virksomheden har alarmcentraler i Danmark, Sverige, Norge og Finland og et stort netværk i resten af verden. SOS International leverer rejse- og medicinsk assistance, vejhjælp og sundhedsløsninger til forsikringsselskaber, bilindustrien og private og offentlige virksomheder. SOS International har ca. 1000 medarbejdere fordelt på seks kontorer. www.sos.eu

Historie  
SOS International blev i 1957 etableret af Kongelig Dansk Automobil Klub (KDAK) og Zone-Redningskorpset for at yde service i Vesteuropa til medlemmerne af KDAK og senere også til andre bilister.

I 1961 blev virksomheden et aktieselskab ejet af KDAK, Räddningsskåren AB, Stockholm og forsikringsselskabet Thule i Stockholm. Svenske, finske og norske forsikringsselskaber og det danske Europæiske Vare- og Rejsegodsforsikring A/S indgik en aftale om at bruge SOS International som nordisk assistanceorganisation.

I 1970 tilsluttede de fleste danske bilforsikringsselskaber sig aftalen, der i dag kendes som Det Røde Kort.

I 2004 ændres ejerforholdene fra foreningsejet selskab til et markedsdrevet selskab ejet af 24 nordiske forsikringsselskaber.

I 2006 opkøbte SOS International den svenske assistanceorganisation Skade- och Räddningslarm AB. Der blev etableret servicekontorer rundt om i verden og en selvstændig afdeling i Helsinki.

I 2008 overtog SOS International administrationen af den offentlige rejsesygesikring i Danmark og opkøbte Euro-Alarm, der var assistanceorganisation for rejsesygesikringen. SOS International opkøbte også det norske Global Medical Support (GMS).

I 2012 erhvervede SOS International Assistance Finland Oy og blev dermed en stor spiller på det finske marked for vejhjælp.

I 2014 blev SOS International markedsleder i Norden inden for vejhjælp ved at indgå en aftale med NAF - Norges Automobil-Forbund og etablere en ny virksomhed, der tilbyder vejhjælp i Norge

I 2016 blev Trygghetssentralen i Oslo frasolgt, som led i strategien.

I 2018 introducerede SOS International et nyt supplerende internationalt brand, SOS First.

Koncernledelse

Koncernledelse med direktør samt en bestyrelse.

Referencer 

Tryghedsvirksomheder i Danmark
Bilvirksomheder
George Farquhar

George Farquhar (født 1678, død 29. april 1707) var en engelsk dramatisk forfatter. 

Farquhar studerede ved Trinity College i Dublin, men forlod det i utide og debuterede i Dublin som skuespiller i Shakespeares Othello; ved et uheld dræbte han her en af sine medspillende, hvilket gjorde så dybt indtryk på ham, at han forlod scenen. Senere fik han af jarlen af Orrery en officerspost i dennes irske regiment og var en kort tid med det i Holland. Farquhars pekuniære forhold var altid trykkede, og 1706 solgte han endog sin officersbestalling for derved at komme ud af sin gæld.

Hans forhold blev mere og mere fortvivlede, og han døde nedbrudt og elendig. Hans i sin tid meget yndede lystspil udmærker sig ved drastiske skildringer af samtidens lette liv og ved deres vittige dialog; her kan nævnes: Love and a bottle (1698), The Constant Couple (1700) med fortsættelsen Sir Harry Wildair (1701), The Inconstant (1703, emnet fra Fletchers Wild Goose Chase), The Twin Rivals (1705), The recruiting officer (1706) og The Beaux Stratagem (1707), hans bedste komedie, senere efterlignet af Goldsmith i She stoops to conquer. Leigh Hunt udgav Dramatic Works of Wycherley, Congreve, Vanbrugh, and Farquhar (2. udgave, London 1860).

Kilder 

 

Dramatikere fra England
Engelsksprogede forfattere
Forfattere fra England før 1707
Salmonsens
Arbejderidræt

Arbejderidræt var en bevægelse indenfor idræt, der voksede fra sidste halvdel af 1800-tallet.

Roning 
Roning var en af arbejderidrættens første sportsgrene.. I 1921 blev B&W Roklub stiftet for ansatte på skibsværftet Burmeister & Wain.
I 1931 blev Arbejdernes Roklub stiftet i København. og i Aarhus blev Arbejdernes Roklub Aarhus stiftet i 1937. I 1942 blev endnu en Arbejdernes Roklub stiftet i Aalborg.

Kilder 

Sportsorganisationer i Danmark
Arbejderbevægelsen i Danmark
Bladt Industries

Bladt Industries A/S er en dansk leverendør af stålkonstruktioner med hovedsæde i Aalborg på Aalborg Havn. Virksomheden blev stiftet i 1965 som Jørgen Bladt A/S. Bladt Industries ejes af holdingselskabet Bladt Industries Holding A/S.

Bladt Industries havde i regnskabsåret 2016 en omsætning på 3,5 mia. kr. og et nettoresultat på 123 mio. kr. Det gennemsnitlige antal medarbejdere var 700 (2016).

Virksomheden er specialiseret i at fremstille komplicerede stålkonstruktioner til vindenergisektoren, olie- og gasindustrien, bygge- og anlægsprojekter. De færdige produkter leveres både on- og offshore.

Projekter 
Bladt Industries A/S har mange store projekter bag sig bl.a.:
 Offshore fundamenter til:
 Samsø, Egmond an Zee, Horns Rev II, Belwind, Baltic 1, Walney 2, London Array, Gwynt y Môr, Anholt, West of Duddon Sands, Baltic 2, Butendiek, Borkum Riffgrund, Westermost Rough, Gode Wind, Sandbank, Wikinger, Burbo Banks Extenstion, Veja Mate,  Walney Extension 3+4, Arkona, Wikinger og Beatrice samt offshore transformerstationer til Sandbank, Nordsee One, Bligh Bank og Hornsea One . 

 Offshore transformerstationer til:
 Nysted, Q7, Lillgrund, Robin Rigg, GUnfleet Sands, Rødsand B, Walney 1, Walney II, Anholt, Borkum Riffgrund 1, Northwind, Nordsee Ost, Nordsee One, Sandbank, Hornsea Project One og Northwester2.
 
 Stålfundamenter til Horns Rev 2 (verdens største vindmøllepark ved indvielsen i 2009)
 Stålfundamenter til London Array (forventes at blive verdens største vindmøllepark)
 Offshore transformerstation til Nysted Vindmøllepark  (Danmarks første offshore transformerstation)
 I 2011 blev verdens hidtil største transformerstation  bygget på Bladt's produktionsanlæg – 1800 tons – tre transformere til den danske offshore vindmøllepark ved Anholt.
Danmarks længste indedørs gangbro i Københavns Lufthavn - en 100 meter lang bro, som forbinder metroen med security.

Referencer 

Etableret i 1965
Virksomheder i Aalborg
Byggematerialeproducenter i Danmark
Metalvirksomheder i Danmark
World Heavyweight Wrestling Championship

World Heavyweight Wrestling Championship var den første anerkendte VM-titel inden for wrestling. Den blev etableret i 1905 og blev vundet af Georg Hackenschmidt, der dermed blev den første verdensmester i wrestling. Han vandt officielt titlen den 4. maj 1905 ved at besejre den amerikanske mester Tom Jenkins i New York, USA. VM-titlen forblev aktiv i 51 år indtil november 1956. 

I VM-titlens sidste år blev titlen anerkendte af National Wrestling Alliance (NWA), der var blevet grundlagt i 1948. NWA promoverede titlen under navnet NWA World Heavyweight Championship, og NWA-titlen har dermed sine spor i den originale VM-titel fra 1905, selv om NWA-titlen først blev etableret i 1948. Efterfølgende har flere VM-titler haft sin oprindelse i NWA World Heavyweight Championship (og dermed også den originale World Heavyweight Wrestling Championship), heriblandt WWE Championship og WWE World Heavyweight Championship i World Wrestling Entertainment (WWE) og TNA World Heavyweight Championship i Total Nonstop Action Wrestling (TNA). 

Lou Thesz var den sidste indehaver af World Heavyweight Wrestling Championship. Det lykkedes ham at forene tre forskellige titler fra 1948 til 1952, og han blev dermed anerkendt som den ubestridte verdensmester inden for wrestling.

Se også 

 World Heavyweight Championship  
 Titler inden for wrestling
 WWE Championship
 TNA World Heavyweight Championship
 NWA World Heavyweight Championship

Wrestling
Sportsturneringer
Jacques Basnage

Jacques Basnage (født 8. august 1653, død 23. september 1723) var en fransk reformert teolog.

Basnage blev født i Rouen. Efter at have studeret i Saumur,Genève og Sedan blev han præst i sin fødeby; men ved det nantiske edikts ophævelse i 1685 blev han fordrevet til Holland, hvor han 1691 blev præst i Rotterdam og 1709 i Haag. 

Generalstaterne udnævnte Basnage til historiograf og overdrog ham flere diplomatiske hverv. Selv den franske regering brugte ham ved underhandlinger med Holland, og da den frygtede en ny opstand af Cevennerprofeterne, henvendte den sig ikke forgæves til Basnage. 

Af hans Værker må nævnes Histoire de l’église (I-II, 1699 og senere), hvor han tager sigte på Bossuets opfattelse af kirkehistorien, og Histoire de la religion des juifs (1707).

Litteratur 
 Mailhet, Jacques Basnage [Genève 1881]).

Teologer fra Frankrig
Historikere fra Nederlandene
Diplomater fra Nederlandene
Personer i 1600-tallet
Personer i 1700-tallet
Huguenotter
Personer fra Rouen
Zeya

Zeya/Zeja har flere betydninger:
 Zeja en flod i Amur Oblast i Rusland
 Zeja (by) by i ovennævnte oblast
 Zeja (satellit)
 Zeya (skuespiller) Skuespiller fra Burma
 Zeja (dæmning) Dæmning med vandkraftværk i rusland
Herstedøster Skole

Herstedøster Skole er en folkeskole beliggende i Albertslund. Skolen blev grundlagt i 2008, da Roholmskolen og Teglmoseskolen blev slået sammen. Herstedøster Skole har klassetrin fra 0. til 9. klasse, og der er cirka 1000 elever, som går på skolen.

Afdelingsstruktur 
Herstedøster Skole har afdelingsstruktur og er inddelt i tre afdelinger: indskoling, mellemtrin og udskoling.

Skoleleder 
Den nuværende skoleleder for Herstedøster Skole er Birgitte Kjær Christensen som blev ansat den 1. februar 2023.

Tidligere skoleledere 

 Birgitte Pilgård: januar 2015 - oktober 2022 (7 år 10 mdr.)
 Jens Rud Madsen: august 2008 - december 2014 (6 år 4 mdr.)

Referencer

Eksterne henvisninger 
 Herstedøster Skoles hjemmeside

Etableret i 2008
Bygninger, konstruktioner og anlæg i Albertslund
Folkeskoler i Albertslund Kommune
Nordsø Akvariet

Nordsø Akvariet er et saltvandsakvarie der ligger på Vesterhavsgade i Nørre Vorupør i et gammelt ishus som tilhørte Fiskercompagniet.

Akvariet rummer specielle og sjældne fiskearter, men også de fisk der kendetegner Vorupør, som torsk, rødspætter, tunger, pighvar og ål kan opleves i akvariet. De mange fisk er bragt i land af de lokale kystfiskere i byen.

I alt er der mere end 80 forskellige fiskearter som svømmer rundt i naturtro omgivelser i de 16 forskellige saltvandsakvarier. Der er desuden et specielt rørebassin for børn.

Eksterne henvisninger 
 Nordsø Akvariets hjemmeside
 VisitDenmarks omtale af Nordsø Akvariet

Akvarier i Danmark
Nørre Vorupør
Etableret i 1980
Amtstue

En amtstue var en forvaltningsenhed som foretog skatteopkrævning.

Der fandtes en amtsstue i hvert amt, men store amter kunne have flere amtsstuer. Amtstuerne blev ledet af en amtsforvalter, og var det samme som amtmandens kontor.

I 1946 oprettedes amtsligningsinspektorater for at bistå amterne med det amtslige ligningsarbejde. Efter 1967 blev amtstuer og amtsligningsinspektorater efterhånden slået sammen til amtsskatteinspektorater.

Amtstueskatter, var en populær fællesbetegnelse for de skatter og afgifter af fast Ejendom, som halvårligt betaltes på amtstuen.

Amtstuer i 1777 
Før indførelsen af de nye større amter i 1793 opkrævede en kongelig amtstue skatter og afgifter i områder, der ofte omfattede flere af datidens små amter. 

 Amtstuen i Ringsted (Ringsted Amt og Sorø Amt) 
 Amtstuen for Nyborg og Tranekær amter 
 Amtstuen i Aalborg (Åstrup, Sejlstrup, Børglum og Aalborghus amter)
 Amtstuen i Thisted (Dueholm, Ørum, Vestervig Amter) 
 Amtstuen i Ribe (Riberhus Amt ) 
 Amtsstuen i Ringkøbing fra 1671 (Bøvling og Lundenæs amter)
 Amtstuen i Kolding (Koldinghus Amt) 
 Amtstuen i Skive (Skivehus og Hald amter)
 Amtstuen i Aarhus (Havreballegård, Stjernholm og Kalø amter)
 Amtstuen i Skanderborg (Skanderborg og Åkær amter)
 Amtstuen i Randers (Dronningborg, Silkeborg og Mariager amter)

Eksterne henvisninger 
 Nicolai Jonge: Danmarksbeskrivelse, 1777

Danske myndigheder
Peter Lauritzen

Peter Lauritzen (født 8. december 1959 i Aarhus) er en dansk embedsmand, uddannet cand.scient.pol. og cand.mag. i samfundsfag og historie.

Han var den fjerde rigsombudsmand på Grønland, og havde denne stilling fra 1. april 2002 til 31. marts 2005. 2004 blev han Ridder af 1. grad af Dannebrogordenen.

Biografi 
Fra 1. januar 2007 blev han universitetsdirektør for Roskilde Universitetscenter (RUC) - nu Roskilde Universitet, efter at han tog over for Lars Kirdan. 

Inden jobbet som rigsombudsmand, har Peter Lauritzen været ministersekretær for statsminister Poul Nyrup Rasmussen, administrationschef i Statsministeriet samt undervisningsassistent og ekstern lektor ved Københavns Universitet.

Embedsmænd fra Danmark
Personer fra Aarhus
Personer i Kraks Blå Bog
Riddere af 1. grad af Dannebrog
Embedsmænd i Grønland
Gunnar Martens

Gunnar Martens (født 7. april 1940) er en dansk embedsmand.

Han var den tredje rigsombudsmand på Grønland, og havde denne stilling fra 1. juli 1995 til 31. marts 2002. I 2001 blev han Ridder af 1. grad af Dannebrogordenen.

Bibliografi 
 2007 – Inspektørboligen i Nuuk – fra inspektør- til rigsombudsmandsbolig
 Gunnar Martens: En familiekrønike. En krønike om familien Martens og beslægtede familier. kahrius.dk Forlagsaktieselskab, 2014, 300 sider.

Embedsmænd fra Danmark
Riddere af 1. grad af Dannebrog
Personer i Kraks Blå Bog
Embedsmænd i Grønland
Steen Spore

Steen Marr Spore (født 27. april 1938, død den 13. august 2022) var en dansk embedsmand.

Han var den anden rigsombudsmand på Grønland, og havde stillingen fra 1. august 1992 til 1. juli 1995. Ved sin afgang blev han Ridder af 1. grad af Dannebrogordenen.

Embedsmænd fra Danmark
Riddere af 1. grad af Dannebrog
Personer i Kraks Blå Bog (afdøde)
Embedsmænd i Grønland
Skarp Salling

Skarp Salling er en landsby i Himmerland tæt ved Limfjorden. Byen er beliggende i Salling Sogn og ligger i omegnen af Løgstør og Aars. 

Af seværdigheder kan nævnes Skarp Salling Kirke, som er en mindre særegen kirke, der minder om en domkirke i miniformat. Byen har en Dagli'Brugs og få minutters gang fra bymidten ligger Toppedalskolen og Bakkeskolehallen.

Tæt på Skarp Salling blev lerkarret Skarpsallingkarret (ca. 3250 f.Kr) fundet i 1891, og det er nu afbilledet på den danske 50-kroneseddel. 

Lokaliteter i Vesthimmerlands Kommune
Torben Hede Pedersen

Torben Hede Pedersen (13. juli 1937 – 4. april 2000) var en dansk embedsmand.

Han var den første rigsombudsmand i Grønland, da Grønlands Landsting tog over for Grønlands Landsråd. Han havde denne stilling fra 1. maj 1979 til 13. juli 1992.

Biografi 
Pedersen var uddannet cand. jur. (1962), og havde job med grønlands anliggender det meste af sit liv. Han arbejdede først i politiet i Nakskov i tre år, før han i 1966 fik job i Ministeriet for Grønland. Året efter blev han fulmægtig ved Landshøvdingen, som var Landsrådets leder. Han har arbejdet i Grønlandsministeriet og De Grønlandske Kommuners Landsforening (KANUKOKA), før han blev rigsombudsmand.
Han har kæmpet for Grønlands selvstændighed, og blev tildelt Nersornaat, Grønlands Hjemmestyres fortjenstmedalje. 

Embedsmænd fra Danmark
Jurister fra Danmark
Personer i Kraks Blå Bog (afdøde)
Embedsmænd i Grønland
Jonathan Togo

Jonathan Fredrick Togo (født den 25. August 1977) er en amerikansk skuespiller kendt for sin rolle som Ryan Wolfe i tv-serien CSI: Miami.

Filmbiografi 
 CSI: Miami (2004–Til nu) som Ryan Wolfe
 Raccoon (2006) som Bailey
 The Jury (2004, 1 episode) som Dennis Dudley
 Ed (2003, 1 episode) som Keith Kessler
 Law & Order (2003, 1 episode) som Eddie
 Mystic River (2003) som Pete
 Judging Amy (2003, 1 episode) som Charles 'DJ Dizz' Simbour
 Special Unit 2 (2001–2002, 12 episodes) som Jonatha

Eksterne henvisninger 
 

Skuespillere fra USA
Byer i Mali

Dette er en liste over byer i Mali.

Det uden sammenligning største byområde i Mali er Bamako. Området har 1 621 351 indbyggere (1. januar 2005). Derimod bor 15 procent af befolkningen i hovedstadsregionen.

I tabellen er byer med mere end 3 000 innbyggere taget med. Antallet ved folketællingerne 1. april 1987 og 17. april 1998 samt et 1. januar 2005 er opgivet. Folketallet omfatter byer uden forstæder. Tabellen er sortert efter befolkningstal i 2005.

Links 
 Direction Nationale de la Statistique et de l’Informatique 
 Befolkningstal fra http://www.world-gazetteer.com/ (engelsk, tysk, fransk og spansk)
 Befolkningstal fra http://www.citypopulation.de/Mali.html (engelsk og tysk)

 
Lister over byer
Maksimal iltoptagelse

Maksimal iltoptagelse (også betegnet som Kondital) er en betegnelse for kroppens evne til at optage ilt fra den omgivne atmosfære, fragte det ud til kroppens celler, og optage og bruge det i cellerne . Maksimal iltoptagelse har forkortelsen VO2max, V = volumen, O2 = oxygen, og max = maksimum. Den maksimale iltoptagelse sætter en øvre grænse for aerob energiomsætning og spiller derfor en central rolle for præstationen i udholdenhedsidrætter. Enheden er ml O2/kg kropsmasse/min.

Fickudregningen 
VO2 max bliver ordentligt defineret af Fickudregningen:

, hvor værdierne måles under fysisk anstrengelse ved maksimal kraft.

Hvor Q er hjertets minutvolumen, CaO2 er det arterielle iltindhold, og CvO2 er det venøse iltindhold.

(CaO2 – CvO2) kendes også som arterio-venøs iltdifference.

Kondital 
Det er et numerisk mål for, hvor god kroppen er til at optage ilt under fysisk belastning. Jo større tal, desto mere effektiv er man til at flytte sin krop. Benævnelsen for konditallet er ml pr. kg pr. minut, men konditallet benævnes som oftest blot med et tal. Konditallet beskriver, sagt på en anden måde, kroppens evne til at flytte rundt på egen kropsvægt.

Hvis to personer har den samme maksimale iltoptagelse, så vil det give to forskellige kondital. En iltoptagelse på fx fire liter ilt pr. minut vil for en personvægt på 80 kg give et kondital på 50, mens en personvægt på 100 kg giver kondital 40. Det ses af dette eksempel, at vægten har en betydende indvirkning på konditallet. 

Konditallet strækker sig fra omkring 20 (utrænede personer) til op over 90 (eliteudøvere). Værdier over 90 kan man for eksempel måle hos norske langrends skiløbere.

Med alderen mister kroppen evnen til effektivt at optage ilt, hvorved konditallet vil falde – også selv om træningen er uændret gennem årene.

Den præcise måling af kondital foretages på special-indrettede laboratorier, men et tilnærmet kondital kan findes ved en gennemførsel af forskelligartede tests, hvor resultatet sammenlignes med tabeldata fra mange tidligere opnåede resultater og ved hjælp af tilnærmede formler. Et eksempel på en sådan test er den meget brugte og veldokumenterede Coopertest.

Referencer 

Fysiologi
Borgo Maggiore

Borgo Maggiore er en af San Marinos 9 kommuner og er samtidig republikkens næststørste by med omkring 6.000 indbyggere. Byen ligger for foden af det stejle og iøjnefaldende bjerg Monte Titano.

Historie 
Stedet hed oprindeligt "Mercatale" ("Markedspladsen") og er fortsat den fremmeste markedsby i San Marino. Den nære beliggenhed til San Marino by og den oprindelige markedskultur gør, at Borgo Maggiore fremstår som en moderne handelsby med mange og store butikker.

Transport 
Der er en svævebane, Funivia San Marino, der forbinder Borgo Maggiore med San Marino by. Turen med svævebanen har en længde af ca. 1,5 km.

Staten San Marinos eneste heliport ligger i Borgo Maggiore.

Steder af interesse 
 Piazza Grande, rådhusplads
 Heliporten i San Marino
 Landets eneste McDonald's-restaurant

Links 
 San Marino-hjemmeside om Borgo Maggiore  – på engelsk

Eksterne henvisninger 

San Marino
Kommuner